
ДОКЛАДНА ЗАПИСКА
ОТ
ИНЖ. ЧАНКА КОРАЛСКА 
ЗА КМЕТ НА ОБЩИНА БУРГАС, СЪГЛ. ЗАПОВЕД № 2989/13.10.2021г.

ОТНОСНО: Даване на съгласие за участие на Община Бургас Сдружение с нестопанска цел в обществена полза с наименование: сдружение „АЛИАНС БЪЛГАРСКО ЧЕРНОМОРИЕ”
УВАЖАЕМИ ОБЩИНСКИ СЪВЕТНИЦИ,
В Община Бургас постъпи покана от „Фрапорт Туинстар Еърпорт Мендижмънт“ АД, за участие на Община Бургас в сдружение „АЛИАНС БЪЛГАРСКО ЧЕРНОМОРИЕ” ЕИК 206653316, с приложена презентация за целите на сдружението и устав. 
Сдружението е учредено на 30.07.2021г. и регистрирано в Търговския регистър на Агенцията по вписвания на 16 септември 2021г. Учредители са повече от 20 организации и представители на туристическия бизнес по Южното Черноморие- хотели, туроператори, авиокомпании, двете черноморски летища, неправителствени организации. Освен представители на туристическия бранш и компании, които предоставят свързани с туризма услуги, за членове са поканени всички черноморски общини и Министерство на туризма на Република България.
Проектът за създаване на сдружение „АЛИАНС БЪЛГАРСКО ЧЕРНОМОРИЕ” беше представен на проведена среща в Областна администрация Бургас, а целта му е да обедини усилията на държавата, черноморските общини, хотелиери, туроператори, авиокомпании, туристически организации и сдружения, за създаване на общ бранд Българско  Черноморие, за съвместно разработване на стратегии, програми и стандарти за качество, участие в международни форуми и събития в областта на туризма и разработването и управлението на проекти, финансирани от правителството на Република България, фондовете на ЕС или от международни организации.
	Правната форма на „АЛИАНС БЪЛГАРСКО ЧЕРНОМОРИЕ” е  сдружение с нестопанска цел – продуктово туристическо сдружение, учредено и действащо съгласно разпоредбите на Закона за юридическите лиза с нестопанска цел и § 1, т.10 от Допълнителните разпоредби на Закона за туризма. Сдружението се самоопределя като сдружение за общественополезна дейност, с предмет:  
1. Да създаде, поддържа и развива дигиталната платформа www.bulgarianblacksea.com, както и мобилно приложение със същото наименование за целите на дигиталния маркетинг на дестинацията;
2.  Да разработи и прилага маркетингова стратегия за популяризиране на Българското Черноморие, чрез бранда BulgarianBlackSea;
3.  Да организира срещи, симпозиуми, семинари и други национални или регионални мероприятия за постигане на целите си; 
4.  Да участва в разработването на стратегии, програми и стандарти за качество за развитието на Българската Черноморска дестинация;
5.  Да участва в международни форуми и събития в областта на туризма и популяризира дейността на сдружението и резултатите от нея;
6.  Да участва в разработването и управлението на проекти, финансирани от правителството на Република България и неговите институции, фондовете на ЕС или от международни организации, самостоятелно или съвместно с други партньори.

Съгласно приложения проект на устав, сдружението може да извършва допълнителна стопанска дейност, по смисъла на чл. 3, ал. 3 от ЗЮЛНЦ, само ако същата е свързана с основната му дейност, като приходите ще се използват за постигане на целите на Сдружението. Предвижда се допълнителната стопанска дейност да е свързана с маркетингови проучвания и анализи, участие в туристически изложения, изследвания и разработване и управление на проекти в областта на туризма,  Консултантска дейност, информационни и рекламни услуги.
	Основните цели на сдружението са да популяризира Българската Черноморска дестинация като предпочитана туристическа дестинация в Европа и света и да издига престижа на Българското Черноморие като привлекателен обект за инвестиции и търговско сътрудничество; да осигури проспериращо и устойчиво развитие на Българското Черноморие, чpeз внeдpявaне на нoви инoвaтивни peшeния и дигитални инициативи нa тepитopията, да съдейства на мecтнaтa иĸoнoмиĸa да cтaвa пo-ycтoйчивa и ĸoнĸypeнтocпocoбнa и да генерира допълнителна дoбaвeнa cтoйнocт за своите членове и за свързаните с тях индустрии; да позиционира Българското Черноморие като атрактивна, иновативната и устойчива туристическа дестинация; да увеличи конкурентоспособността на Българското Черноморие и да подобри качеството на обслужването в сферата на туризма; да създаде бранд Българско Черноморие, чието наименование се изписва на  английски език:  BulgarianBlackSea; да създаде дигитална платформа www.bulgarianblacksea.com, както и мобилно приложение за целите на дигиталния маркетинг на дестинацията; да разработи и прилага маркетингова стратегия за популяризиране на Българското Черноморие чрез бранда BulgarianBlackSea; да представлява обединения интерес на членовете си пред публичните органи и институции в Република България, както и пред международни и други сродни организации в страната и чужбина; да осигури среда за сътрудничество между представителите на туристическия и авиационния сектор, както и да  насърчава  партньорството между публичния и частния сектор; да съдейства на своите членове за получаване на отстъпки от цената на стоки и услуги, вкл. услуги, предоставяни от енергоразпределителни, топлоснабдителни и водоснабдителни дружества, чрез сключване на договори за участие в съвместни проекти и поръчки (вкл. сключване на договор за покупко-продажба на електрическа енергия) и др.; да проучва и да кандидатства за Европейски фондове, с които да постигне финансиране на цитираните дейности; да работи в тясно взаимодействие с Министерството на туризма, за да постигне гореспоменатите цели. 
За постигане на целите, сдружението ще организира семинари, дискусии, конференции и събития с цел установяването на Българското Черноморие като иновативна туристическа дестинация, ще взаимодейства с всички публични институции, в тясно взаимодействие с Министерството на туризма, неправителствени организации в страната, с академичната общност, с институциите на ЕС, европейски неправителствени организации и международната общност, които имат отношение към развитието на туризма и по-конкретно Българското Черноморие, ще насърчава партньорството между българските стопански предприятия, висшите учебни заведения, колежите и научните институти и неправителствените организации в областта на туризма, както и участието им в съвместни проекти с държавата и общините за развитие на туризма и  инфраструктурата и ще подготвя проекти, с които кандидатства за финансиране от Европейски фондове, с които да постигне целите и дейностите си.  За налагане на бранда, сдружението ще създаде и  поддържа дигитална платформа www.bulgarianblacksea.com, както и мобилно приложение и предоставя специализирана информация с цел маркетинг и реклама на Българското Черноморие и информационно обслужване на туристите. 
Предвижда се източници на средства за Сдружението да са годишен членски внос,  целеви вноски, допълнителни вноски, дарения и спонсорски договори и/или програми, приходи от стопанска дейност от маркетингови проучвания и анализи, участие в туристически изложения, изследвания и разработване и управление на проекти в областта на туризма, консултантска дейност, информационни и рекламни услуги, както и финансови средства, постъпили от участие в проекти с европейско финансиране. 

Годишният членският внос на общините в Алианс „Българско Черноморие“ за 2021г. и 2022г. е определен спрямо годишния приход от туристически данък за 2019г. и е съответно 2% и 4% от него. При така отправеното предложение годишният членски внос на Община Бургас за 2021г. е в размер на 5 991 лв., а за 2022г. – в размер на 11 983 лв. Не са предвидени встъпителни вноски при учредяване на сдружението.
Целите на сдружението са в съответствие с усилията, които полагаме за удължаване на туристическия сезон и привличане на туристи и авиокомпании, което обосновава целесъобразността от присъединяване на Община Бургас  към сдружение „АЛИАНС БЪЛГАРСКО ЧЕРНОМОРИЕ”.
На основание чл. 21, ал. 1, т. 8 и т. 15 от Закона за местното самоуправление и местната администрация, предлагам Общински съвет – Бургас да вземе следните:

РЕШЕНИЯ:
1.	Дава съгласие Община Бургас да участва в Сдружение с нестопанска цел в обществена полза с наименование: АЛИАНС БЪЛГАРСКО ЧЕРНОМОРИЕ”, ЕИК 206653316 което  се изписва допълнително на английски език: Bulgarian Black Sea Alliance.  Основните цели на сдружението са да популяризира Българската Черноморска дестинация като предпочитана туристическа дестинация в Европа и света и да издига престижа на Българското Черноморие като привлекателен обект за инвестиции и търговско сътрудничество; да осигури проспериращо и устойчиво развитие на Българското Черноморие чpeз внeдpявaне на нoви инoвaтивни peшeния и дигитални инициативи нa тepитopията, да съдейства на мecтнaтa иĸoнoмиĸa да cтaвa пo-ycтoйчивa и ĸoнĸypeнтocпocoбнa и да генерира допълнителна дoбaвeнa cтoйнocт за своите членове и за свързаните с тях индустрии; да позиционира Българското Черноморие като атрактивна, иновативната и устойчива туристическа дестинация; да увеличи конкурентоспособността на Българското Черноморие и да подобри качеството на обслужването в сферата на туризма; да  създаде бранд Българско Черноморие, чието наименование се изписва на  английски език:  BulgarianBlackSea; да създаде дигитална платформа www.bulgarianblacksea.com, както и мобилно приложение за целите на дигиталния маркетинг на дестинацията; да разработи и прилага маркетингова стратегия за популяризиране на Българското Черноморие чрез бранда BulgarianBlackSea; да представлява обединения интерес на членовете си пред публичните органи и институции в Република България, както и пред международни и други сродни организации в страната и чужбина; да осигури среда за сътрудничество между представителите на туристическия и авиационния сектор, както и да  насърчава  партньорството между публичния и частния сектор; да съдейства на своите членове за получаване на отстъпки от цената на стоки и услуги, вкл. услуги, предоставяни от енергоразпределителни, топлоснабдителни и водоснабдителни дружества, чрез сключване на договори за участие в съвместни проекти и поръчки (вкл.  сключване на договор за покупко-продажба на електрическа енергия) и др.; да проучва и да кандидатства за Европейски фондове, с които да постигне финансиране на гореспоменатите дейности; да работи в тясно взаимодействие с Министерството на туризма, за да постигне гореспоменатите цели. 
2.	Приема действащите към 15.10.2021 г. Устав и Етичен кодекс на сдружението 
3. Определя .........................................................за представител на Община Бургас в общото събрание на сдружение: “АЛИАНС БЪЛГАРСКО ЧЕРНОМОРИЕ” ЕИК 206653316,  а при невъзможност ............. ………………….., който да подаде и съответните документи за членство в сдружението. 
4.	Одобрява годишен членски внос в размер на 5 991 лева за 2021г. и 11 983 лв. за 2022г.

ИНЖ. ЧАНКА КОРАЛСКА 
ЗА КМЕТ НА ОБЩИНА БУРГАС, 
СЪГЛ. ЗАПОВЕД № 2989/13.10.2021г.

